Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: törvény módosításáról rendelkezõ 2003. évi LXV. törvényt.
Paragraph Index: 535

4. évfolyam 37 óra heti 1 óra Fejlesztési feladatok Zenei alkotóképesség Interpretáció A zenének sokféle funkciója létezik, melyben a megismerõ, a szórakoztató, a gyógyító, a preventív szerep éppúgy megtalálható, mint a szocializáló. Ezért az éneklési készség fejlesztésekor nem csak az életkornak megfelelõ éneklés technikai képzésére, az éneklési kultúra kialakítására, az élményekbõl fakadó aktív zenélési kedv felkeltésére, továbbfejlesztésére kell hangsúlyt fektetni, hanem az értelmi, érzelmi kifejezés gazdagságára, az éneklés vagy éppen a gyermekjáték, a tánc, a hangszerjátszás személyiségépítõ, nevelõ, katartikus élményt is magában rejtõ funkciójára. Az elõzõek miatt az 1–4. évfolyamon a következõk a feladatok: – A dalok élményekbõl kiinduló, szövegtartalmat kifejezõ megszólaltatása, az éneklési öröm felkeltése. – Egységes hangzás kialakítása a csoportos énekléskor, a kiscsoportos és az egyéni éneklés fejlesztése. – A tanult gyermek- és játékdalok mozgással kísért csoportos elõadása. – A népzenei dalanyag többnyire hallás utáni megtanítása. – Népszokások megismertetése, dramatizált elõadása akár bábos megjelenítéssel vagy mozgással, tánccal is. – Felkészítés az ünnepekre a hangszert tanuló diákok bevonásával is. Improvizáció A zenei alkotás, az improvizáció feltételezi a személyiség nyitottságát, fejleszti a zenei fantáziát. Alapját képezik a már megismert ritmikai, dallam-, tempó-, dinamikai és formai elemek. A kreatív játékok a zene belsõ lényegének megértésén túl segítenek az oldott, örömteli muzsikálásban. Az 1–4. évfolyamon különösen fontos: – A zenei fantázia fejlesztése, mozgósítása, énekes szabad rögtönzések bevezetése. – A ritmus- és dallamhangszeres improvizáció készségének kialakítása a tanult tempók és dinamikák, egyszerû zenei szerkezetek (kérdés-felelet játékok), valamint az eltérõ karakterek felhasználásával. – Mozgásos improvizáció szervezése a fantázia szabadságával. Megismerõ- és befogadóképességek Zenehallgatás A zenehallgatás értelmi és érzelmi erõket mozgósít, és hozzájárul a személyiség belsõ harmóniájához. A fejlesztés során kialakuló értékrend lehetõvé teszi a mûvészi értékek felismerését, a kritikai gondolkodást és az ízlés formálódását. Az 1–4. évfolyam sajátos feladatai: – A csend, a zaj, a zörej elkülönítése. – Az emberi hang színeinek és a hangszerek hangszínének megismertetése, megkülönböztetése vizuálisan is. – Tanult dalok felismertetése vokális vagy hangszeres feldolgozásokban. – Cselekményes zenék bemutatása, tartalmuk szóbeli vagy egyéb társmûvészetekbõl kölcsönzött eszközzel való kifejtése. – Az emocionális érzékenység kifejlesztése. Zenei hallás és kottaismeret A zenei hallásfejlesztés célja, hogy aktivizálja az emlékezetet, a zenei képzeletet és a gondolati tevékenységeket. A zenei hallásképzés eredményeként eljuthatunk az önálló zenei gondolkodás kifejlõdéséig, mely magában rejti az összehasonlítás, a viszonyítás lehetõségét, a rövid zenei formák felismerését. A hangzó zene és a kottakép megfeleltetésének kétirányú kapcsolata a zenei mûveleti képességek alapja. Ezt a kapcsolatot a zenei olvasás-írás elemi ismerete, a belsõ hallás fejlesztése teremti meg. A zenei élménybõl kiinduló elvonatkoztatás a ritmikai és a dallami elemek megismerését, felismerését és csoportos megszólaltatását szolgálja. Az 1–4. évfolyamon az alapritmusok, ütemfajták és dallammotívumok felismertetése, olvasása és lejegyzése tanári segítséggel lehetséges. – Lehetõség van a ritmushangszerek megismertetésére, használatára, a ritmikai többszólamúság megalapozására. – A dalok ritmikai sajátosságainak megjelenítése mozgással, tánccal, kreatív játékokkal javasolt. – Hangnevek meghatározása a vonalrendszerben a relatív szolmizáció alapján lehetséges. – Feladat a hang tulajdonságainak megfigyeltetése. A hangmagasság, a hangerõ, a hangszín iránti érzékenység fejlesztése. (Ezzel a hangközhallás megalapozása.) – A hallás utáni éneklés képességének kialakítása. – A tanult dallamok felismerési képességének kialakítása. – A dalok szerkezetének hallás utáni megfigyeltetése és felismertetése. Az ének-zene szak eszközigényei – Ötvonalas applikációs tábla; – korongok; – hordozható CD-s, magnós rádió; – mindegyik osztály részére CD vagy kazetta; – 1–2. osztályban munkafüzet; – 3–4. osztályban ötvonalas hangjegyfüzet. Tantárgyközi kapcsolatok Az 1–4. osztályos dalok tartalma nagyban kapcsolódik az alsó tagozatos irodalmi könyvek anyagához. Ezenkívül több alkalommal felhasználhatók a környezetismereti tantárgy oktatásához nem csak a tankönyvekben közölt dalok, hanem a CD, illetve a kazetta anyaga is. Errõl részletesebben a kézikönyvben olvashatnak a nevelõk. Ajánlás az értékelési eljárásokra 1–4. osztályig Az 1–2. osztályban kapjon elsõbbséget a szöveges értékelés. Ennek elsõdleges és fõbb szempontjai a következõk lehetnek: Hogyan vesz részt a tanuló a közös éneklésben és játékban? Mennyire tudja megfigyelni a dallami elemeket, amelyeket a 1-2. osztályban tanítunk? Mennyire tudja az elsajátított dallami ismereteket kreatívan felhasználni? 3–4. osztályban ajánlott értékelni a tanuló egyéni és csoportban mutatott teljesítményét szóban és osztályzattal egyaránt. Kiemelt szempontként: a ritmikai elemek felismerése, a ritmikai elemek reprodukálása és a ritmusírás jelenhet meg. Az értékelési tevékenység legyen folyamatos és segítõ szándékú. Értékeljük a tanulók éneklését, segítsük õket a tiszta dallam elsajátításban.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes